અમદાવાદ: શહેરના કોટ વિસ્તારમાં રહેતી એક પરિણીતા તેના ત્રણ સંતાનો સાથે છેલ્લા 20 મહિનાથી લાપતા બની છે. રહસ્મય સજોગોમાં અપહ્યત પરિણીતાનો મામલો મહિલા ક્રાઈમ બ્રાંચમાં ચર્ચાસ્પદ બન્યો છે. લાપતા પરિણીતાની ભાળ મેળવવા માટે તેના પતિએ હાઈકોર્ટમાં કરેલી હેબિયસ કોર્પસ અરજીમાં ખુદ હાઈકોર્ટે મહિલા ક્રાઈમ બ્રાંચને પતિની ફરિયાદ અનુસંધાનમાં તાત્કાલિક પગલાં લેવા માટે હુકમ કર્યો છે તેમ છતાં આજ દિન સુધી પોલીસ તરફથી કોઈ પગલાં લેવામાં આવ્યાં નથી.